Salma Mumin ta kasance yar kasar Ghana ce kuma mai shirin fim. Aikace aikacenta a kamfanin fim din kasar ta ya janyo mata lashe kyautuka da dama, wanda suka hada da Best International New Actress a 2014 Papyrus Magazine Screen Actors Awards da kuma Best Actress a 2019 Ghana Movie Awards. Salma Mumin an haife ta a Wa, acikin Yankin Yammacin Upper na Ghana Kuma anan ne ta gudanar da yawancin rayuwan yarintar ta. Ta yi makarantar Odorkor 1 Primary School sannan tayi makarantar Insaaniyya Senior Secondary School. daga baya ta koma accra domin chigaba da aikin fina-finai . Mumin ta fara aikin shirin fim a 2007 inda ta fito acikin fim din Passion and Soul. Tun shekarar 2012 ta rika fitowa a fina-finai kamar su Seduction, No Apology, College Girls, Leave my wife, The Will, No Man’s Land, da What My Wife Doesnot Know, da kuma John and John. fina-finan ta na farko su ne I Love Your Husband 1, 2, da na 3 a shekarar 2009. Ta kuma fito a film din You May Kill the Bride a shekarar 2016.